Datum: 11. oktober 2013

**SPOROČILO ZA JAVNOST**

Delovna mesta v EU so varnejša in bolj zdrava kot kdaj koli prej. Kljub temu se vsako leto zgodi 6,9 milijona nesreč na delovnem mestu, še višje pa je število delavcev, ki zbolijo za boleznimi, povezanimi z delom. Človeškega trpljenja zaradi slabe varnosti in bolezni ni mogoče izmeriti, oceniti pa je mogoče s tem povezane gospodarske stroške, ki znašajo okoli 490 milijard EUR letno, kar predstavlja več kot polovico sedanjih stroškov za sklad pomoči EU za rešitev finančne krize.

**EVROPSKI TEDEN VARNOSTI IN ZDRAVJA PRI DELU 2013**

V prizadevanju za dvig kulture varnosti v Evropski uniji je Evropska agencija za varnost in zdravje pri delu (EU-OSHA) razglasila 43. teden letošnjega leta za Evropski teden varnosti in zdravja pri delu 2013.

Ministrstvo za delo, družino, socialne zadeve in enake možnosti bo zato v sodelovanju z Nacionalno mrežo EU-OSHA v mesecu oktobru in novembru organiziralo vrsto dogodkov, s katerimi bomo zaključili dveletno kampanjo Zdravo delovno okolje, katere osrednja tema je partnerstvo za preprečevanje tveganj.

Novinarje vabimo, da se udeležijo še zlasti naslednjih štirih dogodkov:

**Ponedeljek, 14. oktobra 2013 s pričetkom ob 10:30**

Tiskovno središče Ministrstva za delo, družino, socialne zadeve in enake možnosti, Kotnikova 28, Ljubljana

**TISKOVNA KONFERENCA državnega sekretarja Dejana Levaniča in Petra Pogačarja, generalnega direktorja v zvezi z napovedjo Evropskega tedna varnosti in zdravja pri delu 2013 ter predstavitev rezultatov letošnje Panevropske javnomnenjske ankete o varnosti in zdravju pri delu**

**Torek, 15. oktober 2013 s pričetkom ob 10:30**

Avla v 1. nadstropju Osnovne šole Toneta Čufarja, Čufarjeva 11, Ljubljana

**PREDSTAVA ZA OSNOVNOŠOLCE »Ej, Napo, pazi na varnost, zdravje in kapo!«, katere avtor je Aleš Kolar, dipl. dramski igralec, ki ji bo sledila IZJAVA ZA JAVNOST Petra Pogačarja, generalnega direktorja in mag. Tanje Grünfeld, ravnateljice o uvajanju varnosti in zdravja pri delu v vzgojo in izobraževanje**

**Torek, 22. oktober 2013 s pričetkom ob 14:00**

**PRIKAZ varnega ročnega premeščanja bremena in IZJAVA ZA JAVNOST Dejana Levaniča, državnega sekretarja ter Petra Pogačarja, generalnega direktorja o pomenu zagotavljanja varnega začetka poklicne poti za mlade**

**Petek, 25. oktobra 2013 s pričetkom ob 8:30**

Univerza v Ljubljani, Fakulteta za družbene vede, predavalnica št. 20, Kardeljeva ploščad 5, Ljubljana

**PREDVAJANJE DOKUMENTARNEGA FILMA »Pablova zima« (»El Invierno de Pablo«), katerega avtor je španski režiser Chico Pereira, IN JAVNA TRIBUNA**

Vabljeni!

Služba za odnose z javnostim

Podrobnejše informacije o Evropskem tednu varnosti in zdravja pri delu 2013 in aktivnostih so objavljene na slovenskem portalu varnosti in zdravja pri delu:

<http://www.osha.mddsz.gov.si/>

<http://www.osha.mddsz.gov.si/kampanje/evropska-kampanja-zdravo-delovno-okolje-2012-2013>